Bernard Polidano  Il-Maltin illum ħarġu bi ħġarhom, ipaqpqu l-ħornijiet u jgħajtu fit-toroq, qabel il-logħba mistennija b'tant ħerqa tal-finali tal-Euro 2020 illejla, bejn l-Italja u l-Ingilterra. Minkejja li Malta mhijiex parti minn din il-logħba, il-poplu Malti huwa akkanit ħafna ta' dawn iż-żewġ timijiet, għalhekk mhix ta' sorpriża li l-Maltin qed jieħdu din il-logħba b'daqshekk serjetà. Minħabba l-folol kbar ta' nies li mistennija joħorġu llejla, il-Pulizija ħabbret li se żżid il-preżenza tagħha fil-postijiet fejn x'aktarx jinġabru n-nies. Dan partikolarment sabiex tara li jitħarsu l-miżuri tal-Covid-19. Bernard Polidano Għall-Ingliżi din hija t-tieni finali f'kompetizzjoni maġġuri tal-futbol, wara li fl-1966 kienu finalisti tat-Tazza tad-Dinja u rebħuha. Għalhekk wieħed jistaqsi, x'se jiġri fl-Ingilterra jekk it-tim Ingliż jirbaħ l-ewwel trofew tiegħu f'55 sena? Xi skejjel Ingliżi avżaw li se jħallu lit-tfal imorru għall-iskola tard, filwaqt li diversi persuni qed jappellaw lill-Gvern Ingliż, biex jekk din tkun rebħa, id-data tal-11 ta' Lulju ssir festa pubblika. Aqra aktar X'jiġri jekk l-Ingliżi jirbħu l-EURO 2020? Int ma' min se żżomm?